Happy Xmas (War Is Over)

«Happy Xmas (War Is Over)» er en sang av John Lennon/Plastic Ono Band, utgitt i 1971. Akkurat som «Power to the People» og «Instant Karma!», var denne sangen bare gitt ut som en single og tilhørte ikke et album. Melodien er i stor grad inspirert av sangen «Skewball», en gammel sang om en veddeløpshest. Teksten «War is over - if you want it» hadde de selv brukt flere ganger under sine «bed-ins», og den hadde også dukket opp i sanger av blant annet The Doors. John Lennon kombinerte her julestemning med fredsaktivisme. Sangen ble i første omgang ingen større hit, men den fikk større suksess senere og er blitt regnet som en etablert julesang.

John Lennon begynner med å ønske Kyoko og Julian god jul. Dette er sønnen Julian Lennon, som John Lennon hadde med Cynthia Powell, og datteren Kyoko Chan Cox, som Ono hadde med eksmannen Anthony Cox, og som Cox hadde rømt med tidligere samme år. Teksten er noe unøyaktig; det heter at «Så dette er julen, og hva har du gjort, nok et år er over, et nytt har akkurat begynt», noe som skjer tidligst åtte dager etter julaften.

Personell
John Lennon – vokal, gitar, produsent
Yoko Ono – vokal, produsent
The Harlem Community Choir – støttevokal, barnekor
 May Pang – støttevokal
Nicky Hopkins – piano, klokkespill, rørklokker
T eddy Irwin – gitar
 Jim Keltner – slagverk
 Hugh McCracken – gitar
Chris Osbourne – gitar
 Stuart Scharf – gitar
 Roy Cicala – Lydingeniør
 Phil Spector – produsent

Referanser

Sanger av John Lennon
Sanger fra 1971
Singler fra 1971
Sanger produsert av Phil Spector
Sanger produsert av John Lennon